Λευκορωσικές προεδρικές εκλογές 2025

Στις 26 Ιανουαρίου 2025 διεξήχθησαν εκλογές για τον Πρόεδρο της Λευκορωσίας σύμφωνα με τους όρους του συντάγματος. Ο πρόεδρος εκλέγεται απευθείας για πενταετή θητεία.

Οι εκλογές διεξήχθησαν σε ένα αυταρχικό πλαίσιο όπου η κυβέρνηση του προέδρου Αλεξάντερ Λουκασένκο έχει καταστείλει την αντιπολίτευση, έχει απαγορεύσει στους υποψηφίους της αντιπολίτευσης να συμμετέχουν στις εκλογές και έχει απαγορεύσει ή λογοκρίνει τα ανεξάρτητα μέσα ενημέρωσης. Εκτός από τον Λουκασένκο, στο ψηφοδέλτιο υπήρχαν τέσσερις υποψήφιοι. Τρεις από αυτούς αντιπροσώπευαν φιλοκυβερνητικά κόμματα και ο τέταρτος κατηγορήθηκε από την αντιπολίτευση ως φιλοκυβερνητικός εταίρος. Νικητής ανεδείχθη εκ νέου ο Λουκασένκο με 5.136.995 ψήφους (87,48%) και με τη συμμετοχή να ανέρχεται στο 85,7%.

 Αποτελέσματα 
Σύμφωνα με μια δημοσκόπηση εξόδου που προβλήθηκε από την κρατική τηλεόραση, ο Λουκασένκο κέρδισε με 88% των ψήφων, με συμμετοχή 82%. Η Ύπατη Εκπρόσωπος της ΕΕ για την Εξωτερική Πολιτική, η Κάγια Κάλας, χαρακτήρισε τις εκλογές ως «κατάφωρη προσβολή προς τη δημοκρατία». Η εξόριστη ηγέτιδα της αντιπολίτευσης της Λευκορωσίας, Σβιατλάνα Τσιχανόφσκαγια, χαρακτήρισε τις εκλογές ως «παράλογη φάρσα, ένα τελετουργικό του Λουκασένκο».

+Εθνικά αποτελέσματα..ΥποψήφιοιΚόμματα1ος γύρος Ψήφοι %  Αλεξάντερ Λουκασένκο Ανεξάρτητος 87,48  Σεργκέι Σιράνκοφ Κομουνιστικό Κόμμα της Λευκορωσίας (KPB) 3,23  Όλεγκ Γκαϊντούκεβιτς Φιλελεύθερο Δημοκρατικό Κόμμα της Λευκορωσίας (LDPB) 2,04  Χάνα Καναπάτσκαγια Ανεξάρτητη 1,87  Αλεξάντερ Κρίζνιακ Ρεπουμπλικανικό Κόμμα Εργασίας και Δικαιοσύνης (RPTS) 1,75  3,63 Έγκυρες ψήφοι  99,25 Λευκές και άκυρες ψήφοι  0,75 Σύνολο  100 Αποχή  14,30 Εγγεγραμμένοι / συμμετοχή  85,70

Διεξαγωγή
Η Κεντρική Εκλογική Επιτροπή (ΚΕΕ) δεν διεξήγαγε ψηφοφορία στο εξωτερικό για τις εκλογές, επικαλούμενη μείωση στον αριθμό του διπλωματικού προσωπικού που έχει τοποθετηθεί στο εξωτερικό. Η απόφαση αυτή στέρησε το δικαίωμα ψήφου σε πολλούς εξόριστους επικριτές και άλλους που είχαν εγκαταλείψει τη χώρα από το 2020. Η πρόωρη ψηφοφορία ξεκίνησε στις 21 Ιανουαρίου, με τη συμμετοχή να φτάνει το 41,81% έως τις 26 Ιανουαρίου. Ομάδες της αντιπολίτευσης δήλωσαν ότι οι κάλπες που χρησιμοποιήθηκαν στην πρόωρη ψηφοφορία έμειναν αφύλακτες μέχρι την ημέρα των εκλογών, επιτρέποντας την εμφάνιση παρατυπιών. Η κυβέρνηση της Λευκορωσίας προσκάλεσε τον Οργανισμό για την Ασφάλεια και τη Συνεργασία στην Ευρώπη να παρακολουθήσει την εκλογική διαδικασία, αλλά αυτό δεν κατέστη δυνατό, καθώς η πρόσκληση εστάλη μόλις δέκα ημέρες πριν από τις εκλογές. Στις 25 Μαρτίου 2025 ο Αλεξάντρ Λουκασένκο ορκίστηκε για έβδομη θητεία ως πρόεδρος της Λευκορωσίας, αφού έλαβε το 85,7% των ψήφων στις εκλογές.

Παραπομπές

Κατηγορία:Εκλογές στη Λευκορωσία
Κατηγορία:Εκλογές του 2025